# **Referat fra møte (Skype video) i referansegruppa for prosjektet "Joddu-samarbeidsarena for laks", mandag 6. november 2017 kl 18.00 – 20.00**

## **Frammøtte på rådhuset i Karasjok:**

* Anne Smeland (Prosjektleder og møteleder)
* Elin Sandvik (Oppnevnt av Karasjok kommune)
* Kjell Magne Grønnli (Oppnevnt av Karasjok kommune )
* Kjell Sæther (Oppnevnt av Karasjok kommune)

## **Frammøtte på rådhuset i Tana**

* Oskar Trosten (LBT)
* Bjørnar Raudajoki (Tana JF)
* Narve Stubbraaten Johansen (TF)
* Erlend Eide (Tana kommune)

## **Program for møte (bokstav/tall viser til halvårsplan)**

### **«Spørsmål til drøfting».**

Møtet startet med spørsmål til reflektering over kva som er viktig for den enkelte i forhold til laksen/laksefisket og prosjektet.

*Kommentar fra Oskar Trosten etter drøftingen*: Det er ønskelig med et annet navn på prosjektet enn på laksesenteret. *Konklusjon*: Prosjektleder videreformidler dette til styringsgruppens leder.

### **A1 Møteplassen/dialogmøter**

Innspill:

* *Seminar(er) om tradisjonell kunnskap*: Det må være seminar både i Karasjok og på Tana bru for at eldre skal kunne delta. Samtidig bør det være et fellesmøte slik at folk fra ulike deler av Tanadalen kommuniserer direkte. *Konklusjon*: Det bør være 3 møter (ett felles, ett i Karasjok og ett i Tana). Prosjektleder tar dette videre med til forskergruppa (Samisk høgskole, NINA og Historisk museum).
* Det planlagte *innspillsmøtet om predatorkontroll* er ønskelig. Bakgrunn: Det blei tidligere drevet kultivering i form av garnfiske som tok predatorer. Gjedde, lake osb.
* Man bør ha med selbestanden og hvordan man regulerer den som tema.

### **B2 Formidle forskingsresultater**

Innspill til folkemøter:

* Det bør være et eget folkemøte med presentasjon av resultater fra prosjektet SealSal (registrering av selens innvirkning på fiske).
* Kan man ha med bifangst i havet som tema i foredrag?
* Selbestanden i munnigen må være et av temaene.
* Viktig at eldre får anledning til å spørre forskerne
* Det må ikke være for lange foredrag slik folk blir trøtte og ikke orker å si noe.
* Man kan ha pauser for spørsmål.
* Synspunkt kan framlegges før foredragsholder innleder.
* Man kan å gå rundt å samle inn spørsmål.
* En kan sitte ved et bord og samle inn spørsmål.
* Person som samler inn spørsmål må være skrivefør.
* Man bør invitere folk fra finsk side.

Innspill til [www.joddu.no](http://www.joddu.no)

* Websiden må være tospråklig (norsk og samisk)

### **B3 Formidling- barn og unge**

Innspill:

* Det er på sin plass at barn og unge er med.
* Utveksling av elever mellom Karasjok og Tana kommuner er ønskelig.
* Laksens dag bør videreføres:
  + Tidspunkt: før sommerferien.
  + Laksens dag bør være tospråklig (norsk og samisk)
* *Kommentarer fra prosjektleder:* Det bør bør komme et varig produkt ut av dette i form av et undervisningsopplegg og digitalt undervisningsmateriale.
* Barn må få fullt opplegg med å se dirkete, oppleve og gjøre i praksis.
* “Den Tause Læreren”, er viktig. Denne er til stede og gjør noe praktisk. Man har erfart at barna fatter interesse og vil se og lære. F.eks. kan en sitte og bøte garn.

### **C1 Konferanse om tanalaksen og laksefisket**

Innspill:

* Det bør være 2 fra Tana og 2 fra Karasjok i komiteen.
* Tidspunkt: slutten av august.

### **C4) Kontakt med andre kunnskapsmiljøer- fortløpende**

Innspill:

* Viktig med samarbeid med andre kompetansemiljøer: kunnskapssenter for Laks og vanmiljø (KLV), Norsk laksesenter initiativet (bla. laksesenteret i Lærdal).
* Det bør undersøkes om det kan gjøres forskningsarbeider/oppgaver i prosjektet gjennom Universitetet i Tromsø eller andre.

Notert av Erlend Eide